News Update: JPMorgan เตือน ราคาสินค้าโภคภัณฑ์อาจพุ่งอีก 40% ทำจุดสูงสุดใหม่ เหตุนักลงทุนใช้ป้องกันเงินเฟ้อ - FINNOMENA
JPMorgan เตือน ราคาสินค้าโภคภัณฑ์อาจพุ่งอีก 40% ไปสู่ระดับสูงสุดใหม่ หากนักลงทุนยังคงเพิ่มการลงทุนในช่วงเวลาที่เงินเฟ้อสูงอยู่ตอนนี้
8 เม.ย. 2565

JPMorgan เตือน ราคาสินค้าโภคภัณฑ์อาจพุ่งอีก 40% ไปสู่ระดับสูงสุดใหม่ หากนักลงทุนยังคงเพิ่มการลงทุนในช่วงเวลาที่เงินเฟ้อสูงอยู่ตอนนี้
สินค้าโภคภัณฑ์พุ่งสู่ระดับสูงสุดเป็นประวัติการณ์เมื่อเดือนที่แล้ว หลังการรุกรานยูเครนของรัสเซียส่งผลให้ราคาสินค้าทุกอย่างพุ่งสูงขึ้นตั้งแต่น้ำมัน ไปจนถึงข้าวสาลี
อย่างไรก็ตาม นักกลยุทธ์ของ JPMorgan ยังมองว่า การลงทุนในสินค้าโภคภัณฑ์สูงกว่าค่าเฉลี่ยในอดีตก็จริง แต่ไม่ถึงกับ overweight ซึ่งบ่งชี้ถึงขอบเขตของกำไร
ราคาสินค้าโภคภัณฑ์พี่แพงขึ้นกำลังกระตุ้นเงินเฟ้อที่อยู่ในระดับสูงอยู่แล้ว เมื่อรวมกับท่าทีที่เข้มงวดขึ้นของ Fed ได้กระตุ้นให้นักลงทุนต้องจัดสรรการลงทุนในพอร์ตครั้งใหม่ เพื่อถ่วงน้ำหนักสินทรัพย์ระหว่างหุ้น พันธบัตร และสินค้าโภคภัณฑ์อย่างวัตถุดิบต่างๆ
JPMorgan กล่าวว่า ตอนนี้อยู่ในช่วงหัวเลี้ยวหัวต่อ และการป้องกันความเสี่ยงจากเงินเฟ้อน่าจะเพิ่มขึ้น ทำให้มีความเป็นไปได้ที่จะเห็นการจัดสรรสินค้าโภคภัณฑ์ในระยะยาวเพิ่มขึ้นเป็นมากกว่า 1% ของสินทรัพย์ทางการเงินทั้งหมดทั่วโลก และนั่นจะทำให้ราคาสินค้าโภคภัณฑ์อาจพุ่งอีก 30-40% จากตอนนี้
ตั้งแต่ต้นปี สินค้าโภคภัณฑ์ปรับตัวขึ้นอย่างถ้วนหน้าทั้งพลังงาน โลหะ และพืชผล โดยน้ำมันดิบเบรนท์ เกณฑ์มาตรฐานน้ำมันโลกพุ่งขึ้นมากกว่า 30% และเมื่อเดือนที่แล้วได้แตะระดับสูงสุดนับตั้งแต่ปี 2008
สอดคล้องกับมุมมองของ Goldman Sachs ที่มองว่าราคาวัตถุดับจะพุ่งสูงต่อเนื่องเพราะสินค้าโภคภัณฑ์มีบทบาทในการป้องกันความเสี่ยงจากเงินเฟ้อ พร้อมเตือนว่าวิกฤติทองแดงโลกกำลังเกิดขึ้นอยู่
อ้างอิง: https://www.bloomberg.com/news/articles/2022-04-07/commodities-could-soar-40-as-investors-pivot-jpmorgan-predicts?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
JPMorgan
News Update
สินค้าโภคภัณฑ์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA